केजरीवाल से कहा- आरोप झूठे और अपमानजनक, सबूत दें वरना कानूनी कार्रवाई
Delhi Electricity Subsidy Controversy दिल्ली के लेफ्टिनेंट गवर्नर वीके सक्सेना ने बिजली सब्सिडी रोकने के आरोपों पर मुख्यमंत्री अरविंद केजरीवाल को चिट्ठी लिखी है। सक्सेना ने लिखा कि ये आरोप झूठे,
दिल्ली के लेफ्टिनेंट गवर्नर वीके सक्सेना ने बिजली सब्सिडी रोकने के आरोपों पर मुख्यमंत्री अरविंद केजरीवाल को चिट्ठी लिखी है। सक्सेना ने लिखा कि ये आरोप झूठे, अपमानजनक और मानहानि वाले हैं। आम आदमी पार्टी की सरकार सबूत पेश करे। LG ने कहा कि अगर सबूत नहीं दिए तो वे केजरीवाल और AAP नेताओं पर कानूनी कार्रवाई करेंगे।
दिल्ली की ऊर्जा मंत्री आतिशी और स्वास्थ्य मंत्री सौरभ भारद्वाज ने वीके सक्सेना पर आरोप लगाए हैं कि वे दिल्ली सरकार की पावर सब्सिडी प्रोग्राम की फाइलें रोक कर बैठे हैं। इसकी वजह से यह प्रोग्राम लेट हो रहा है। मंत्रियों ने कहा कि LG पावर सब्सिडी रोकने की कोशिश कर रहे हैं।
केजरीवाल के नाम वीके सक्सेना का पत्र...
वीके सक्सेना ने लिखा, "मैं ये पत्र लिखकर आपसे उन सभी झूठे और निराधार आरोपों को लेकर जवाब मांगना चाहता हूं, जो आप, आपकी सरकार और पार्टी के लोग मुझ पर लगा रहे हैं। आप अच्छी तरह जानते हैं कि मैं हमेशा से गरीबों को पावर सब्सिडी दिए जाने के पक्ष में रहा हूं और इस बात को मैंने कई बार सार्वजनिक तौर पर साफ किया है।
कई मौकों पर कई फाइलों में भी मैंने इस बात को दर्ज किया है। आपकी तरफ से जो आरोप लगाए गए हैं, वे सिर्फ राजनीतिक फायदों के लिए लोगों का ध्यान भटकाने के लिए हैं। मैं आपसे निवेदन करना चाहता हूं कि आप इन आरोपों को सच साबित करने के लिए कोई पेपर या कम्युनिकेशन पेश करें।"
आतिशी ने कहा था - PM ने उपराज्यपाल से सब्सिडी बंद करवाई
करीब एक महीने पहले आतिशी ने कहा था कि केजरीवाल सरकार की राज्य के किसी भी उपभोक्ता के लिए बिजली सब्सिडी बंद करने की कोई योजना नहीं है। LG कार्यालय जानबूझकर इसके बारे में गलत सूचनाएं फैला रहा है। आतिशी ने कहा कि PM मोदी दिल्ली में बिजली सब्सिडी करना चाहते हैं बंद और PMO के दबाव में LG वीके सक्सेना बिजली सब्सिडी में बाधा डालने की कोशिश कर रहें है। पूरी खबर यहां पढ़ें...
ये खबरें भी पढ़ें...
दिल्ली में जारी रहेगी बिजली सब्सिडी:उपराज्यपाल ने फाइल को मंजूरी दी, 46 लाख से ज्यादा लोगों को मिलेगा फायदा
दिल्ली के लोगों को बिजली सब्सिडी मिलती रहेगी। शुक्रवार को उपराज्यपाल वीके सक्सेना ने बिजली सब्सिडी की फाइल को मंजूरी दे दी। अब दिल्ली के 46 लाख से ज्यादा परिवारों को बिजली सब्सिडी मिलती रहेगी। इससे पहले फाइल की मंजूरी को लेकर दिल्ली सरकार में मंत्री आतिशी और उपराज्यपाल के बीच आरोप-प्रत्यारोप का दौर चला था। पूरी खबर यहां पढ़ें...
CBI ने केजरीवाल से साढ़े 9 घंटे पूछताछ की:दिल्ली के CM बोले- हमारे पास छिपाने को कुछ नहीं
शराब नीति केस में दिल्ली के मुख्यमंत्री अरविंद केजरीवाल से CBI ने अपने ऑफिस में करीब साढ़े 9 घंटे तक पूछताछ की। वे रविवार सुबह 11 बजकर 10 मिनट पर एजेंसी के ऑफिस पहुंचे थे और रात 8.30 बजे एजेंसी ऑफिस से बाहर आए। केजरीवाल ने बताया कि CBI ने जितने सवाल पूछे मैंने सभी के जवाब दिए। हमारे पास कुछ छिपाने के लिए नहीं है। पूरी खबर यहां पढ़ें...